# 8 tona otpada UKLONJENO IZ PRIRODE

# Gorska službe spasavanja je zajedno sa 10 organizacija u okviru Lidlove akcije „Čisto iz ljubavi“ očistila delove Srbije i tom prilikom uklonila više od 8 tona smeća

Akcija uklanjanja otpada iz prirode pod nazivom „Čisto iz ljubavi“ **sa ciljem podizanja svesti o važnosti brige o životnoj sredini** sprovedena je ove jeseni u dva talasa – u prvom su volonteri Gorske službe spasavanja Srbije učestvovali u čišćenju Zvezdarske šume i Savskog nasipa u Beogradu, kao i planina Rudnik i Golija, uklanjajući nepropisno odloženi otpad poput praznih flaša, limenki, stakla, papira i drugog materijala. U drugom delu projekta, odabrane organizacije, čije je aktivnosti sponzorisao Lidl uklanjale su otpad rasut po prirodi na planini Jastrebac, zatim u Pirotu, Prokuplju, ali i širom Vojvodine.

„Veoma smo ponosni na činjenicu da smo kroz akciju uspeli da pokrenemo 500 volontera, iz različitih krajeva i različite životne dobi, okupljenih oko jednog cilja – očuvanja životne sredine. Hvala im što su na pravi način pokazali kako se voli zemlja u kojoj živimo“, **izjavila je Martina Petrović, rukovodilac sektora Komunikacije i CSR u kompaniji Lidl Srbija.**

Tokom projekta „Čisto iz ljubavi“ prikupljeno je više od 8 tona otpada, od kojeg je oko 4,6 tone činio komunalni otpad, oko 2 tone papir, staklo i limenke i čak 1,6 tonu PET ambalaža i plastika. Otpad koji je bilo moguće reciklirati predat je na reciklažu, dok je ostatak propisno odložen uz pomoć lokalnih javno komunalnih preduzeća.

Ovom prilikom**, udruženje „Poželi želju“** sa Palića, čistilo je staze u Subotičkoj peščari; **Udruženje „Ekotopia“** iz Novog Sada očistilo je izletišta oko Iriškog venca na Fruškoj gori; **Udruženje „Čepom do osmeha“**, takođe iz Novog Sada, čistilo je delove centra grada, a zatim priobalje Dunava; **Sportski klub „Jin Jang“** je čistio delove Vršačkog brega; **„Zeleno zvonce“** iz Bačke Topole će prodajom prikupljenog metalnog otpada finansirati sadnju drvoreda u području koje su očistili tokom akcije; **„Kanu kajak klub BSK“** su čistili park oko kanala Vizelj u Borči, kao i sam kanal; **Fondacija „Leptir“** iz Zemuna je sa mladim jedriličarima čistila Dunav i priobalje u Beogradu; **Planinarsko sportski klub „Jastrebac“** iz Kruševca je čistio Pakašničku šumu i deo planine Jastrebac; **Udruženje građana „Zaštitimo reku Toplicu“** je čistilo park prirode Rastovnica; **Gradska organizacija penzionera Pirot** je zajedno sa srednjoškolcima očistila zelene površine u okolini grada.

Lidl Srbija već drugu godinu zaredom sarađuje sa GSS u čišćenju Srbije, a sve u skladu sa ciljevima strategije Švarc grupe (Schwarz Gruppe) „REset Plastic“, za odgovorno upravljanje plastikom. Ova strategija je usmerena na pet oblasti delovanja: od izbegavanja upotrebe plastike, recikliranja i uklanjanja iz prirode, do podsticanja ekoloških inovacija i edukacije u ovoj oblasti. Na taj način Lidl Srbija smanjuje upotrebu plastike i zatvara njen krug.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 11.550 prodavnica, kao i više od 200 logističkih centara i skladišta u 30 zemalja sveta.

Lidl je u Srbiji svoje prve prodavnice otvorio u oktobru 2018. godine i trenutno ima 56 prodavnica u 33 grada širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” za 2021. godinu.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs), Mob: +381 64 875 2671

Miloš Nikolić, RED Communication, Email: [milos.nikolic@redc.rs](mailto:milos.nikolic@redc.rs), Mob: +381 60 07 555 18

[press@lidl.rs](mailto:press@lidl.rs)

[https://www.lidl.rs](https://www.lidl.rs/sr/index.htm)

[Media centar link](https://www.lidl.rs/sr/Press-883.htm)

[Facebook Lidl Srbija](https://www.facebook.com/lidlsrbija/?__tn__=%2Cd%2CP-R&eid=ARD6iwLZMn3-p-OkkC6jMba4IpANZNWOdv6BlBwj3xYvtEbVIDUPZrUbJTHPuGpkDFLd47T7AotBBB5c)

[Instagram Lidl Srbija](https://www.instagram.com/lidlsrbija/)